**Seletuskiri päevakorrapunkt nr 6 „Nõo Põhikooli hoolekogu moodustamine ja töökord“ juurde**

Nõo Vallavolikogu on 19.09.2013 kehtestanud määruse nr 69 „Nõo Põhikooli hoolekogu moodustamine ja töökord“.

Nõo Põhikooli direktor on esitanud ettepaneku nimetatud korra § 2 lõike 1 muutmiseks.

Muutmisettepanek tuleneb vajadusest suurendada  hoolekogu liikmete arvu.

Senine sõnastus on:

„(1) Hoolekogu on 7-liikmeline, kuhu kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad ning täiendavalt õpilasesinduse nimetatud esindaja.“

Ettepanek tehakse, kuna on soov muuta hoolekogu kuni 9-liikmeliseks.

Seega on muutmismääruse sisuks „Nõo Põhikooli hoolekogu moodustamine ja töökord“ § 2 lõige 1 alljärgnevas sõnastuses:

„(1) Hoolekogu on kuni 9-liikmeline, kuhu kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad ning õpilasesinduse nimetatud esindaja.“

Kui uus regulatsioon jõustub, on kavas kaasata kuni 2 lastevanemate esindajat (erinevate kooliastmete laste vanemad).

Teiseks lahendab muudatus ära varem küsimärke tekitanud sõnastuse osas sätte lõpus „….ja täiendavalt õpilasesinduse nimetatud esindaja“. See sõnastus on mitmeti tõlgendatav. Praktikas tõlgendati seda nii, et hoolekogus oli 7 liiget ja  täiendavalt õpilaste esindaja. Õpilaste esindaja on täieõiguslik hoolekogu liige, mitte täiendavalt kaheksas.

„Nõo Põhikooli hoolekogu moodustamine ja töökord“ muudatusettepaneku on 17.09.2019 heaks kiitnud Nõo Vallavolikgu vallaelukomisjon.

Seletuskirja koostas:

Aira Laul

Vallasekretär